text: «Արմնյուզը» հայտնում է, որ Խանջյան փողոցում` «Վերնիսաժի» մոտ տեղի ունեցած փոխհրաձգության հետևանքով, հրազենային վնասվածքներով հիվանդանոց են տեղափոխվել երկու տղամարդ և մեկ կին: Վիրավորներից մեկը 72-ամյա տղամարդ է: Նա «Վերնիսաժի»-ի վաճառողներից է և ստացել է ոտքի հրազենային վիրավորում: Ըստ տարբեր լուրերի` վնասվածքներ է ստացել 3 կամ 4 մարդ: Վիրավորներին տեղափոխել են Առաջին համալսարանական կլինիկա: